Arantza Plaza Zamora

Arantza Plaza Zamora (Gizaburuaga, Bizkaia, 1958) bertsolaritza irakaslea izan da urte luzeetan.

 Bizitza 
2004an hasi zen Arantza Plaza Zamora eskoletan bertsolaritza irakasten, eta behar horretan aritu da 2022ra arte. Astero bertsolaritza irakatsi du herrietako ikastetxeetan, 'Mundu bat bertso' programaren bitartez.Bertsolaritzaren oinarrizko ezagutza izatea eta zaletasuna piztea ez ezik, euskararekiko jarrera positiboa indartzea ere izan du helburu Arantza Plazak, eta euskara guztiak onak direla azpimarratzen zien ikasleei.

Bizkaiko elkartean laneko erretiroa hartu duen lehenengo langilea izan da Plaza. Bi hamarkadatan, hainbat errealitate ezagutu dituela nabarmendu dute Bertsozale elkartetik. "Egoera soziolinguistiko desberdinak, eskola handi zein txkiak, hiriburua eta herriak... Kasu guztietan ederto moldatu da". Hezkuntza arautuan ez ezik, elkarteko beste hainbat proiektutan ere parte hartu duela azpimarratu dute. "Bizkaiko bertsolaritza lantzeko eta elikatzeko dokumentazio beharretan ibili da hamaika elkarrizketa eginez, tartean, Bizkaiko Bertsogintza IV liburuko dokumentazio beharretan"

Bizkaiko Bertsolari Txapelketa ere gertutik bizi izan du Plazak; boluntario beharrak egin ditu,

 Aintzapenak 

 2025eko Bizkaiko Bertsolari Txapelketako irabazleari Arantza Plazak jantziko zion txapela abenduaren 20an, Bilboko La Casillan. Urte luzeetan bertsolaritzaren transmisioan egindako lana saritu gura izan du Bizkaiko Bertsozale ElkarteakOholtzan honako bertsolariak izan ziren: Aitor Bizkarra Ruiz, Aitor Etxebarriazarraga Gabiola, Gorka Pagonabarraga Agorria, Jone Uria Albizuri, Oihana Bartra Arenas, Onintza Enbeita Maguregi, Txaber Altube Sarrionandia eta Xabat Galletebeitia Abaroa, horietako bati jantziko zion txapela Arantza Plazak, hain zuen Aitor Etxebarriazarraga Gabiola gernikarrari.

 Erreferentziak 

 Kanpo estekak 

 Poz handiak hartu ditut, ze haurrentzat oso erakargarria da bat-bateko kontu hori Naiz, 2025.12.19

Kategoria:Gizaburuaga
Kategoria:Bertsolaritza irakasleak